Jennette McCurdy

Jennette Michelle Faye McCurdy (s. 26. kesäkuuta 1992 Los Angeles, Kalifornia) on yhdysvaltalainen kirjailija, käsikirjoittaja ja ohjaaja sekä entinen näyttelijä. Hänen tunnetuin roolinsa on Sam Puckett vuosina 2007–2012 tehdyssä Nickelodeonin nuorisokomediasarjassa iCarly sekä sen spin-off -sarjassa Sam & Cat.

McCurdy aloitti näyttelemisen nuorella iällä ja teki yhden tai muutaman jakson rooleja useissa televisiosarjoissa. Hän julkaisi teinivuosinaan myös nimeään kantavan countrymusiikkialbumin ja kirjoitti kolumneja muun muassa Wall Street Journaliin. McCurdy lopetti näyttelemisen vuonna 2017 keskittyäkseen uraan kirjoittamisen parissa. Hän julkaisi vuonna 2022 muistelmateoksen Onneksi äitini kuoli (), joka nousi heti bestseller-listojen kärkeen. McCurdy avautui muistelmissaan lapsitähtenä kokemistaan paineista narsistisen äidin kasvattamana.

 Tausta 
McCurdy varttui Garden Grovessa, Kaliforniassa vanhempiensa ja kolmen isoveljensä kanssa. Kun hän oli kolmevuotias, hänen äidillään Debralla diagnosoitiin rintasyöpä. Perhe oli suhteellisen köyhä ja kuului mormonikirkkoon, joskin McCurdy erosi kirkosta pian tultuaan täysi-ikäiseksi. McCurdy on myöhemmin kertonut äitinsä olleen hamstraaja, ja joutuneensa lapsena nukkumaan veljiensä kanssa olohuoneessa jumppamatoilla, koska makuuhuoneissa ei ollut tilaa ylimääräisen tavaran takia.

McCurdyn äiti painosti häntä näyttelijän työhön kuusivuotiaasta alkaen, ja pian McCurdy oli perheensä pääasiallinen elättäjä. Muistelmissaan hän kuvailee, kuinka hänen äidillään oli ”pakkomielle siitä, että tekisi minusta tähden”. Hän on kertonut äidin alkaneen vaalentaa hänen hiuksiaan ja valkaista hänen hampaitaan samoihin aikoihin. Debra myös alkoi laskea tyttärensä kaloreita, mikä aiheutti McCurdyn sairastumisen syömishäiriöön 11-vuotiaana. McCurdy paljasti myös, että hänen äitinsä teki hänelle rinta- ja vaginatarkastuksia 17-vuotiaaksi asti, eikä antanut hänen käydä suihkussa yksin.

McCurdyn äidin syöpä uusiutui vuonna 2010, ja hän kuoli siihen vuonna 2013. Vasta kuoleman jälkeen McCurdy sai tietää, että äidin aviomies Mark McCurdy ei ollut hänen biologinen isänsä.

 Ura 
 Näyttelijänä 

McCurdyn näyttelijänura alkoi kahdeksanvuotiaana MadTV -tv-sarjan jaksosta. Hän debytoi valkokankaalla elokuvassa Shadow Fury vuonna 2001. Hänellä oli myös pieni rooli elokuvassa Murha Hollywoodissa (2003). Myöhemmin McCurdy esiintyi lähinnä Disney Channelin ja Nickelodeonin televisioelokuvissa kuten Tiger Cruise (2004) ja The Last Day of Summer (2007). Hän sai jälkimmäisestä Young Artist -ehdokkuuden. McCurdy oli vuonna 2005 niin ikään Young Artist -ehdokkaana roolisuorituksestaan televisiosarjassa Strong Medicine.

McCurdy on lisäksi vieraillut useissa muissa tv-sarjoissa, kuten C.S.I., Veljemme on nero, Kova laki, Zoey 101, Will & Grace ja The Birthday Boys. Lisäksi hän teki äänirooleja muun muassa The Cleveland Show’ssa ja Madagascarin pingviineissä.

Vuodet 2007–2012 McCurdy näytteli toista pääroolia Nickelodeonin teinikomediasarjassa iCarly. Samaan aikaan hän kokeili uraa countrymusiikissa ja sai levytyssopimuksen Capitol Records Nashvilleltä vuonna 2009. McCurdy julkaisi singlet ”So Close” (2009), ”Not That Far Away” (2010) ja ”Generation Love” (2011) sekä omaa nimeään kantavan albumin. Hän lähti levy-yhtiöstä vuonna 2012.

Kun iCarly päättyi vuonna 2012, McCurdy jatkoi Sam Puckettin roolissa spin-off -sarjassa Sam & Cat. Ariana Grande uusi tässä sarjassa roolinsa Victorious -teinikomediasarjan Cat Valentinena. Sarjaa tehtiin yhden tuotantokauden verran, ja Nickelodeon tiedotti heinäkuussa 2014 sarjan lopettamisesta. Syyksi mainittiin kulissien takaiset ongelmat. McCurdy on kertonut saamastaan kohtelusta, että häntä oli muun muassa valokuvattu bikineissä sovitusten aikana ilman lupaa, ja rohkaistu juomaan alaikäisenä alkoholia. Hän sanoi myös Nickelodeonin tuottajien tarjonneen hänelle 300 tuhatta dollaria, jotta hän pysyisi hiljaa kokemuksistaan yhtiön alaisena. McCurdy kieltäytyi tarjouksesta.

Elokuussa 2014 McCurdy julkaisi omatekoisen nettisarjan What’s Next for Sarah?, joka perustui löyhästi hänen omaan elämäänsä. Samana vuonna hän sai roolin Netflix-alkuperäissarjasta Between. Lisäksi hän näytteli psykologisessa trillerissä Pet (2016) sekä teinikomediassa Little Bitches (2018). 

Between -sarja lopetettiin kahden tuotantokauden jälkeen, jolloin McCurdy päätti lopettaa näyttelemisen kokonaan ja jatkaa uraansa käsikirjoittajana. Hän totesi haastattelussa vuonna 2021 alkaneensa näytellä lapsena vain äitinsä mieliksi, ja ettei ollut ylpeä yhdestäkään projektista, jossa oli ollut mukana.

 Kirjailijana ja käsikirjoittajana 

Vuonna 2011 McCurdy alkoi kirjoittaa artikkeleita Wall Street Journal-lehteen ja teki myös kolumneja Seventeen -lehdelle. Lisäksi hän on kirjoittanut The Huffington Postiin, jossa on avautunut muun muassa syömishäiriöstään.

Näyttelijänuransa jälkeen McCurdy on tehnyt muutaman lyhytelokuvan sekä yhden naisen show’n I’m Glad My Mom Died, jota hän esitti useissa New Yorkin ja Los Angelesin teattereissa. Hänen oli laitettava show tauolle koronapandemian ajaksi, ja alkoi tällöin työstää muistelmateostaan. McCurdyn esikoiskirja Onneksi äitini kuoli julkaistiin 9. elokuuta 2022 ja se pysyi New York Times -lehden bestseller-listan kärjessä kahdeksan viikkoa peräkkäin.

 Filmografia 
pienois|upright|Jennette McCurdy vuonna 2012.
Elokuvat Vuosi Suomenkielinen nimi Alkuperäinen nimi Rooli 2001  Shadow Fury  Shadow Fury  Anna Markov 2003  Murha Hollywoodissa  Hollywood Homicide  perheen tytär 2004  Breaking Dawn  Breaking Dawn  pikkutyttö 2009  Minor Details  Minor Details  Mia 2012  Ice Age 4: Mannerten mullistus  Ice Age: Continental Drift  Rori (äänirooli) 2013  Pyry – valkoinen gorilla  Snowflake, the White Gorilla  Petunia (äänirooli) 2016  Pet  Pet  Claire Bling  Bling  Sue (äänirooli) 2018  Little Bitches  Little Bitches  AnnieTelevisioelokuvat Vuosi Suomenkielinen nimi Alkuperäinen nimi Rooli 2004  Tiger Cruise  Tiger Cruise  Kiley Dolan 2006  Against Type  Against Type  Meredith 2007  The Last Day of Summer  The Last Day of Summer  Dory Sorenson 2010  Fred: The Movie  Fred: The Movie  Bertha 2011  Best Player  Best Player  Christina ”Prodigy” Saunders iParty with Victorious  iParty with Victorious  Sam Puckett 2013  Suuri huijaus  Swindle  Savannah Westcott

Televisiosarjat Vuosi Suomenkielinen nimi Alkuperäinen nimi Rooli Jakso(t) 2000  MadTV  MadTV  Cassie Gifford  #6.1 2002  C.S.I.  CSI: Crime Scene Investigation  Jackie Trent  ”Cats in the Cradle” 2003, 2005  Veljemme on nero  Malcolm in the Middle  Daisy  ”If Boys Were Girls” Penelope  ”Buseys Take a Hostage” 2004  Karen Sisco  Karen Sisco  Josie Boyle  ”No One’s Girl” Strong Medicine – kovaa lääkettä  Strong Medicine  Hailey Campos  ”Selective Breeding” 2005  Kova laki: Erikoisyksikkö  Law & Order: SVU  Holly Purcell  ”Contagious” Näkijä  Medium  Sara Crewson  ”Coded” Amyn lailla  Judging Amy  Amber Reid  ”My Name Is Amy Grey” The Inside  The Inside  Madison St. Clair  ”Everything Nice” Kaukana kotoa  Over There  Lynne  ”Situation Normal” Zoey 101  Zoey 101  Trisha Kirby  ”Bad Girl” 2006  Will & Grace  Will & Grace  Lisa  ”Von Trapped” Kodinpuolustaja  Close to Home  Stacey Johnson  ”Escape” 2007  Lincoln Heights  Lincoln Heights  Becky   2007–2012  iCarly  iCarly  Sam Puckett  93 jaksoa 2009–2010  True Jackson, VP  True Jackson, VP  Pinky Turzo   2010  Glenn Martin, DDS  Glenn Martin, DDS  Mazy (ääni)  ”Courtney’s Pony” The Cleveland Show  The Cleveland Show  tyttö #1 (ääni)  ”Little Man on Campus” 2010, 2015  Madagascarin pingviinit  The Penguins of Madagascar  Becky (ääni)   2011  Big Time Rush  Big Time Rush  fani treeneissä  ”Big Time Concert” 2012  Victorious  Victorious  Ponnie / Fawn Liebowitz  ”Crazy Ponnie” Bucket and Skinner’s Epic Adventures  Bucket and Skinner’s Epic Adventures  Devon  ”Epic Break-Up” 2013  Ben ja Kate  Ben and Kate  Bethany  ”Gone Fishin’” 2013–2014  Sam & Cat  Sam & Cat  Sam Puckett  35 jaksoa 2014  The Birthday Boys  The Birthday Boys  Kendra Taylor  ”Love Date Hump” 2015–2016  Between  Between  Wiley Day  12 jaksoa 2016  Robot Chicken  Robot Chicken  Skipper / Nany / hoitaja (ääni)  ”Joel Hurwitz”

 Teokset 

 Lähteet 
 Viitteet 

 Aiheesta muualla 



Luokka:Yhdysvaltalaiset televisionäyttelijät
Luokka:Yhdysvaltalaiset laulajat
Luokka:Vuonna 1992 syntyneet
Luokka:Elävät henkilöt